స్టేడియంలో వర్షపు నీరు చేరడంతో కరెంట్‌ షాక్‌
రెజ్లర్‌ విశాల్‌ దుర్మరణం
రాంచీ: జాతీయ స్థాయిలో సత్తా చాటుతున్న రెజ్లర్‌ జీవి తం అర్థాంతరంగా ముగి సింది. తాను నిత్యం ప్రాక్టీస్‌ చేసే స్టేడియంలోనే కరెంట్‌ షాక్‌తో ప్రాణాలు కోల్పోవడం అందరినీ కలిచివేసింది. ఈ సంఘటన రాంచీలోని జైపాల్‌ సింగ్‌ స్టేడియంలో మంగళవా రం చోటు చేసుకుంది. జార్ఖం డ్‌ రాష్ట్రరెజ్లింగ్‌ అసోసియే షన్‌ ఆధీనంలోని స్టేడియంలో వర్షపు నీరుచేరడం,షార్ట్‌ సర్క్యూట్‌కావడంతో ఆ నీటిలో విద్యుత్‌ ప్రవహించి 25 ఏళ్ల రెజ్లర్‌ విశాల్‌ కుమార్‌ వర్మ చనిపోయాడు. విద్యుత్‌ షాక్‌తో విశాల్‌ వర్షపు నీటిలోనే అపస్మారక స్థితిలో పడిపోయాడు.
దీన్ని గమనించిన స్టేడియం సిబ్బంది విశాల్‌ కుమార్‌ వర్మను అక్కడి వారు సర్ధార్‌ ఆసుపత్రికి తీసుకెళ్లగా అప్పటికే ఆయన మృతి చెందినట్లు వైద్యులు ధృవీకరించారు. ఈ ఘటన చాలా దురదృష్టకరమని రాష్ట్ర రెజ్లింగ్‌ అసోసియేషన్‌ అధ్యక్షుడు బోలానాథ్‌ సింగ్‌ తెలిపారు. 1978లో నిర్మించిన ఈ ఇండోర్‌ స్టేడియం వర్షం కారణంగా పూర్తిగా నిండిపోయింది. అయితే నిండా నీటిలో మునిగి ఉన్న స్టేడియం కార్యాలయంలోకి ఆయన ఎం దుకు వెళ్లాడో తెలియడంలేదని అంటున్నారు. తక్షణ సాయంగా ఆయన కుటుంబానికి రూ.లక్ష, ఆయన నలుగురుచెల్లెళ్లకూ ఉద్యోగాలు లభించేంత వరకు నెలకు రూ.10వేల పింఛను ఇవ్వాలని నిర్ణయించనట్లు జార్ఖండ్‌ రాష్ట్ర రెజ్లింగ్‌ అసోసియేషన్‌ జనరల్‌ సెక్రటరీ, కోచ్‌ భాలోనాథ్‌ సింగ్‌ చెప్పారు. కేంద్ర క్రీడా శాఖకూడా రూ.10లక్షలు ఇప్పించాలని భావిస్తున్నట్లు ఆయన తెలిపారు. కాగా, 2005లో తన కెరీర్‌ను ప్రారంభించిన విశాల్‌, ఇటీవలే జాతీయ సీనియర్‌ జాతీయ రెజ్లింగ్‌ ఛాంపియన్‌షిప్‌లో సెమీఫైనల్స్‌ వరకు చేరుకున్నాడు.